Recueil général et complet des fabliaux des 13e et 14e siècles/Dou povre Mercier
# Recueil général et complet des fabliaux des 13e et 14e siècles/Dou povre Mercier

### xxxvi DOU POVRE MERCIER.

﻿Vous vueil dire chose novelle. U ns joliz clers, qui s’estudie

À faire chose de conrie,

Vous vueil dire chose novelle.

Se il dit chose qui soit belle,

Elle doit bien estre escoutée ; Car par biaus diz est obliée

Maintes fois ire et cussançons.

Ai abasies granz tançons,

Car, quant aucuns dit les risées,

Les forts tançons sont obliées.

﻿Uns Sires qui tenoit grant terre,

Qui tant haoit mortel guerre

Totes genz de malveisse vie

Que il leur fesoit vilenie.

Que tot maintenant les pandoit,

Nule raenson n’an prenoit,

Fist crier .i. marchié novel.

Uns povres Merciers, sanz revel,

vint à tot son chevallet ; N’avoit besasse ne vallet ; Petite estoit sa mercerie.

« Que ferai-je, Sainte Marie, »

